**Osztályozó vizsga követelményei**

**Katolikus hittan**

1. évfolyam

Hány Isten van? *Egy Isten van.*

Egy Isten hány személy? Egy *Isten három személy: az Atya a Fiú és a Szentlélek.*

Hogy hívják a második isteni személyt? *Jézus Krisztus.*

Hol Született Jézus Krisztus? *Jézus Betlehemben születet.*

Kicsoda Jézus édesapja*? Jézus édesapja Isten.*

Kicsoda Jézus édesanyja? *Jézus édesanyja Mária.*

Kicsoda Jézus nevelőapja? *Jézus nevelőapja Szent József.*

Hol nevelkedett Jézus*? Jézus Názáretben nevelkedett.*

Miért jött Jézus a földre*? Jézus azért jött a földre, hogy bemutassa nekünk a Mennyei Atyát, tanítsa az embereket.*

Hogy nevezzük Jézus barátait? *Jézus barátait apostoloknak nevezzük.*

Hány apostola volt Jézusnak? *Jézusnak 12 apostola volt, köztük Péter, János, Jakab Tamás…*

Milyen csodáját ismered Jézusnak*? Lecsendesítette a vihart, halottakat támasztott, betegeket gyógyított.*

Melyik napon halt meg Jézus*? Jézust Nagypénteken keresztre feszítették.*

Melyik napon támadt fel Jézus? *Jézus húsvét vasárnapján támadt fel.*

Mi történt Jézussal a feltámadása után? *Jézus felemelkedett az apostolok szeme láttára, és felment a Mennybe.*

Mikor ünnepeljük a Szentlélek eljövetelét? A Szentlélek eljövetelét Pünkösdkor ünnepeljük.

Milyen jelek kísérték a Szentlélek eljövetelét? *A Szentlélek eljövetelét szélzúgás és lángnyelvek kísérték.*

Mi a Szentírás? *A Szentírás Isten hozzánk szóló üzenete.*

Mi a templom*? A templom Isten háza és a mi közös otthonunk.*